हार के बाद पाकिस्तानी फैन के आंसू पोंछते नजर आए रणवीर सिंह, Video हुआ वायरल  
रणवीर सिंह ने रोते हुए पाकिस्तानी फैन को कराया चुप
पाकिस्तान की हार के बाद रो रहे थे पाकिस्तानी फैन
रणवीर ने फैन को दिया दिलासा
वायरल हो रहे इस वीडियो में रणवीर सिंह (Ranveer Singh) पाकिस्तानी फैन को ढांढस बंधाते दिखाई दे रहे हैं. दरअसल, भारत और पाकिस्तान के बीच रविवार को कड़ा मुकाबला हुआ. इस मुकाबले में भारत ने पाकिस्तान (India Vs Pakistan) को हरा दिया. जिसके बाद पाकिस्तानी फैन्स निराश हो गए. तभी क्रिकेट ग्राउंड पर एक्टर रणवीर सिंह को पाकिस्तानी फैन मिला जिसका हार के बाद चेहरा एकदम मुरझाया हुआ था. अपनी दरियादिली और अच्छे स्वभाव के लिए पहचाने जाने वाले रणवीर फैन को ऐसे निराश होता नहीं देख पाए और उसे दिलासा देते हुए गले लगा लिया. रणवीर (Ranveer Singh) ने पाकिस्तानी फैन को दिलासा देते हुए कहा कि इस बार नहीं तो अगली बार आपकी टीम जीतेगी. लड़कों ने अच्छा प्रदर्शन किया है. 
#RanveerSingh COMFORTING A PAKISTANI FANNNN!!! WE LOVEEEE YOUUUU 
A post shared by  ShowSha (@therealshowsha) on Jun 17, 2019 at 2:20am PDT
वायरल हो रहे इस वीडियो को द रियल शोशा इंस्टाग्राम एकाउंट से शेयर किया गया है. इस वीडियो को शेयर करते हुए कैप्शन में लिखा गया है, 'पाकिस्तानी फैन को कंफर्टेबल करते हुए रणवीर सिंह.' बता दें रणवीर सिंह (Ranveer Singh) इन दिनों अपनी फिल्म '83' (83) की शूटिंग में व्यस्त हैं. ये फिल्म 1983 में भारत के पहले क्रिकेट वर्ल्ड कप जीतने की कहानी पर आधारित है. इस फिल्म में रणवीर सिंह (Ranveer Singh) भारतीय क्रिकेट टीम के पूर्व कप्तान कपिल देव (Kapil Dev) की भूमिका निभाने वाले हैं.